cyanic-selkie/wikianc huggingface dataset:
Llojet e perfitimit të energjisë elektrike
Sistemi për rrymim të ajrit
Ventilatorët për rrymimin e ajrit lëviz ajrin e freskët të ambientit nëpër ngrohësin e ajrit dhe rritet temperatura e ajrit. Gazi i nxehtë e ngroh ngrohësin e ajrit.
Sistemi i hirit
Termocentralet me thëngjill prodhojnë edhe sasi shumë të madhe të hirit. Grimcat e hirit do të grumbullohen në fund të furrës dhe përzihen me ujë. Hiri fluturues nxjerrët nga thasët e fultereve dhe përzihet me ujë. Hiri pastaj hidhet në depotë e hirit, të cilat duhet të mbulohen me tokë për të mbjellur bimë që të minimizohet ndotja e ambientit. Gjithashtu hiri mund të përdoret edhe për beton.
Turbina
Shtypja e lartë dhe temperature e avujve e vejnë në lëvizje turbinën. Energjia e nxehtësisë në avuj shndërrohet në energjinë mekanike. Gjatësia e fletëve të turbinës rritet duke u nisur nga hyrja në dalje të avujve. Turbina ka pjesën e palëvizshme dhe boshtin rrotullues. Termocentralet bashkëkohore kanë një turbinë të shtypjes së lartë dhe një turbinë të shtypjes së ulët në disa raste një turbinë me shtypje të ndërmjetme.
Gjeneratori dhe sistemi elektrik
thumb|Pamja e brendshme e gjeneratorit|majtas|212x212px
Gjeneratori dhe turbine janë të montuara në një bazament dhe janë të lidhura në një bosht. Statori I gjeneratorit e ka bërthamën nga fletat e çelikut me lugje. Mbështjellat trefazore janë të vendosura në këto lugje. Te gjeneratorët e mëdhenj mbështjellat janë të lidhura yll (Y). Mbështjellat janë nga shufrat e bakrit të izoluara me mika. Zakonisht në termocentralet përdoren gjeneratorët me rotor cilindrik, me shpejtësi të madhe, të cilët quhen turbogjenerator. Rotori cilindrik është nga çeliku me lugje. Thuprat e izoluara të bakrit vendosen në lugjet duke formuar dredhat, të cilat furnizohen me rrymë të vazhduar të ngacmuesit. Sipërfaqet pa lugje formojnë polet. Principi i punës së gjeneratori është rryma e vazhduar në rotor gjeneron fushën magnetike. Turbina e rrotullon rotorin dhe fushën magnetike. Fusha rrotulluese indukon tension në mbështjellat trefazore të statorit. Hidrogjeneratorët kanë rotorin me pole të theksuara. Ky rotor i ka polet me mbështjellat e rrymës së vazhduar. Polet furnizohen me rrymë të vazhduar nëpërmjet furçave të lidhura në unazat rrëshqitëse. Gjeneratorët e vegjël ftohen me ajër, i cili qarkullon me ventilator të vendosur në rotor. Gjeneratorët e mëdhenj ftohen me hidrogjen i cili qarkullon nëpër një unazë të mbyllur. Gjeneratorët shumë të mëdhenj ftohen me ujë. Uji ftohës qarkullon nëpër zgavrat speciale në përcjellësit e mbështjellave. Rryma e vazhuar e ngacmimit prodhohet nga ridrejtuesi i lidhur në rotor nëpërmjet unazave rrëshqitëse dhe furçave. Gjeneratori bënë shndërrimin e energjisë mekanike të turbinës në energji elektrike. Energjia e prodhuar në centralet furnizon ngarkesat nëpërmjet linjave transmetuese. Në centralet elektrike motorët, mullinjtë dhe pompat për punën e tyre shpënzojnë diku 10-15% të energjisë elektrike të prodhuar e cila quhet shpenzimi shërbyes (vetiak).
Hidrocentralet
qendër|parapamje|Pamja e një hidrocentrali Hidrocentralet bëjnë shndërrimin e energjisë potenciale të rëniës së ujit në energjinë mekanike me anë të turbinës hidrulike dhe pastaj gjeneratori shndërron energjinë mekanike në atë elektrike. Ka dy lloje të hidrocentraleve: Penda ndërtohet mespërmes lumit duke formuar rezervuarin e epërm dhe rrjedhjen e pasme të ujit (bjefi i poshtëm). Diferenca në mes te nivelit të ujit në rezervuar dhe rrjedhjës së pasme të ujit poshtë pendës quhet lartësia (rënia). Ndërtesa e centralit ndërtohet në pendë. Ndërtesa e centralës ka turbinën e ujit, gjeneratorin dhe portën kontrolluese. Gjeneratori dhe turbina janë të lidhur në mes veti në një bosht vertical. Rënia e ujit prodhon rrjedhje të shpejtë të ujit nëpër turbinë – gjenerator, dhe gjeneratori prodhon energjinë elektrike. Energjia e fituar nga hidrocentrali është e barabartë me prodhimin e lartësisë (H) dhe sasisë së ujit (Q) sipas shprehjës: P=9.81*Q*H*ŋ (kW) Ku janë: Q-sasia e elektricitetit (m3/s), H-lartësia (rënia) e ujit (m) ŋ-koeficienti I shfrytëzimit të gjeneratorit dhe turbinës. Uji i cili shkarkohet nga turbine vazhdon rrjedhjen më tej në rezervuarin e pasmë i cili është poshtë pendës, që shpesh është vazhdimi I lumit. Porta kontrolluese bënë rregullimin e rrjedhjës së ujit nëpër turbinë. Në rast të përmbytjeve, atëherë do te happen kanalet e shkarkimit dhe uji i tepërt do të derdhet, ose do të happen portat për largimin e ujit në fund të pendës. Në të dy rastet bëhet rrjedhja e ujit të tepërt në rezervuarin e pasmë, dhe eliminohet mbingarkesa e pendës.
Hidrocentrali me rënie të ulët
thumb|center|Turbina e Kapllanit
Në ndërtesën e centralit është i vendosur i vendosur gjeneratori me bosht vertical. Turbina e Kapllanit me bosht vertical është si një helikë e madhe me 4-10 fleta. Uji hynë në turbinë nëpër portë dhe shpërndahet në formë spirale përreth turbinës. Rrjedhja e ujit rregullohet me “portën derëz” dhe me rregullimin e nivelit. Shpejtësia e ujit në turbinë është 300-900 m/s. Uji shkarkohet nga turbine nëpër tubën për shkarkim me një bërryl dhe shpejtësia e ujit zvogëlohet në 30-60 m/s. Hidrogjeneratori është makinë me pole të theksuar. Zakonisht makina ka 20-72 pole. Këto pole furnizohen me rrymë të vazhduar dhe prodhojnë fushë magnetike që indukon tension në gjenerator. Shpejtësia e bushtit është 100-300 rrot/min. Konstruksioni i poleve është nga llamarina e çelikut me mbështjellat e rrymës së vazhduar të cilat gjenden nga pëecjellësit standard të bakrit. Statori është llamarina e çelikut me lugje. Korniza e ngjitur e çelikut mbërthen bërthamën e çelikut. Në lugjet e statorit jan2 të vendosura mbështjellat trefazore, të cilat janë të izoluara me lesh xhami. Makinat e mëdha kanë sistemin e frenimit i cili ndërprenë shpejtë makinën kur duhet të nxjerret nga puna.
Hidrocentrali me rënie të mesme dhe të lartë
thumb|center|Hidrocentrali që përdor rënie të ujit të mesme
Edhe hidrocentralet me rënie të mesme kanë konstruksionin të njejtë sikurse hidrocentralet me rënie të ulët, mirëpo në ato përdoret turbine e Francisit, e cila ka aranzhim tjetër të fletëve. Rënia e lartë përdoret si shtytje për turbinë. Rëina e lartë prodhon shtypje të lartë të ujit e cila shndërrohet në shpejtësi të madhe te rrymimit të ujit e cila vë në lëvizje turbinën. Turbina më rënie të lartë kanë fuqi më të vogël se 100 MW.
Pajisja e pompave për akumulimin e ujit – hidrocentrali reversibil
thumb|center|Hidrocentrali reversibil
Dhoma e centralit të pajisjeve të pompave për akumulimin e ujit, është njëherësh godina e turbinës hidraulike reversibile, që përdoret në hidrocentral. Gjatë periudhës së natës kur kërkesat për energji elektrike janë të ulëta, pompat do të furnizohenme energji që të ngritin ujin nga poshtë në rezervuarin e vendosur lartë. Por, gjatë ditës kur kërkesa për energji është më e madhe, uji do të rrjedh nga lartë-poshtë dhe prodhon energji elektrike dhe pastaj vazhdon në rezeruarin e poshtëm. Natyrisht, për të ngritur ujin në lartësi shpenzohet një sasi e madhe e energjisë elektrike dhe pastaj gjenerohet gjatë lëshimit teposhtë të ujit. Megjithatë, kjo është ekonomike pasi ajo prodhon energji me çmim të lartë, gjatë ngarkesës maksimale dhe konsumon atë me çmim të ulët.
Llojet e sistemeve diellore
Sistemet diellore energjetike mund të jenë: Centralet diellore ndërtohen sipas dy teknologjive të prodhimit energjisë elektrike dhe atë: Teknologjia e sistemit parabolic në fillim është përdorur në SHBA, dhe centrali i parë në Evropë që punon me këtë teknologji është ndërtuar në Spanjë (Andasol 1) dhe fuqin e instaluar 50MW.
thumb|center|Centrail i cili është i ndërtuar në nëntor të vitit 2008
thumb|center|Pamje të centralit termik me kullë
Sistemi fotovoltaik realizohen me shndërruesit fotovoltaik të cilët energjisë rrezatuese të diellit e shndërrojnë në energji elektrike (shndërrim i drejtpërdrejtë). Sistemet fotovoltaike kanë konstruksion modular për aplikim të shumëfishtë dhe me koeficient të ultë të shfrytëzimit i cili sillet prej 10-25%. Sistemet fotovoltaike mund të përdoren si burime autonome i energjisë elektrike në kombinim me burimet tjera të energjisë elektrike ose të lidhur në rrjetin elektrik, si është treguar në figurë.
Centralet bërthamore
Centralet bërthamore bëjnë gjenerimin e elektricitetit në mënyrë të njejtë sikurse te cenralet me lëndë djegëse nga fosilet, pra si në termocentrale. Pëparësitë e centralit bërthamor janë rezervat e bollshme dhe ҫmimi i ulët i lëndës djegëse, ndotja dhe funksionimi i lirë në kushte normale, ndërsa si mangësitë e centraleve bërthamore mund të quhen rrjedhjet ose dështimi i paisjeve nga cka mund të kete lëshim të gazit radioaktiv ose i lëngut (ujit) që mund të shkaktojë rrezik për shëndetin e kumunitetit të afertë. Pjesë të centraleve bërthamore janë:
Reaktori
Në figurë janë paraqitur disa shufra të grumbulluar që formojnë lëndën djegëse për reaktor, të cilat formohen nga uraniumi i pasuruar. UO2 presohet në pilula dhe pilulat bashkohen në tufë duke formuar shufrat në mënyrë të njejtë. Në reaktor kryhet procesi i fuzionit të lëndës djegëse bërthamore e cila shpërbëhet nga bombardimi i bërthamës së tij me neutrone, gjatë këtij procesi bëhet lirimi i neutroneve të reja të cilat kanë shpejtësi të mjaftueshme për ta mbajtur shpërbërjen.
Reaktori me ujë në shtypje të lartë
Ky lloj reaktori në shtypje të lartë është tipi i reaktorit i cili më së shpeshti përdoret për centrale berthamore.
thumb|center|Centralet bërthamor me reaktor me ujë në shtypje të lartë
Ky reaktor në figurë paraqet centralin bërthamor me reaktor me ujë në shtypje të lartë. Ky reaktor ka dy unaza të ujit: unaza primare (radioaktive) e ujit dhe unaza sekondare (avull) e ujit. Ky system me dy unaza ndan fluidin ftohës të reaktorit nga unaza e avullit. Në brendi të reaktorit sistemi ftohës është i vendosur në një konstrukcion betony të pa ndërpreshëm i konstruktuar që të pengoj lëshimin e radioaktivitetit në mjedis. Pompa ftohëse bënë qarkullimin e ujit në unazën primare nëpër reaktor dhe gjenerator të avujve, këmbyes të nxehtësisë. Reaktori ngrohë ujin e ftohët të sistemit primare. Ena nën shtypje mban shtypjen e lartë të ujit. Kjo shtypje e lartë ndan gjeneratorin e avujve nga bërthama e reaktorit. Në unazen ujë i pastër-avull, pompa fut ujin në gjeneratorin e avujve. Pasi që shtypja në anën sekondare është relativisht i ulët, këmbyesi i nxehtësisë avullon ujin dhe prodhon avuj. Avujt e prodhuar do ta vënë në lëvizje turbinën. Ky system është i ngjajshem me atë të termocentralit konvencional të përshtatur më herët. Kondensatori krijon vakum dhe nxjerr avujt nga turbine ndërsa i kondenson në ujë. Uji i kondensuar do të rinxehet me ngrohës dhe do të kthehet në gjenerator të avujve.
Centralet me erë
Energji kinetike e erës është proporcionale me shpejtësinë e erës. Ndërsa fuqia e centralit me erë është proporcionale me sipërfaqen e fletëve të turbinës dhe shpejtësinë e erës në fuqinë e tretë. P=k*S*v^3 Kjo fuqi e prodhuar nga era, vlen për shpejtësinë më të madhe se shpejtësia minimale (4m/s) dhe më e vogël se shpejtësia për të cilën fitohet fuqia nominale turbin/gjenerator (12m/s). Ndërsa për shpejtësitë më të mëdha, fuqia mbahet konstante deri në shpëjtësinë maksimale të erës (psh 22m/s) në të cilën cëntrali me erë duhet të shkyqet.
Turbina me erë bënë shndërrimin e energjisë kinetike të erës se energji mekanike. Kështu turbina me erë vihen në lëvizje nga energjia kinetike e erës në një helikë të përbërë nga dy ose me shumë fletë, të lidhura mekanikisht me gjeneratorin elektrik.
Helika ndërtohet si helikë me bosht horizontal me helikë me bosht vertikal. Centralet me erë ndërtohen me fuqi të ndryshme prej disa kË deri në MË. Centralet me erë mund të vendosen në tokë apo në det të hapur, pas shumë analizave të shpejtësisë së erës në vendin ku planifikohen të vendosen. Centralet me erë mund të instalohen ndaras nga rrjeta elektrike, zakonisht në kombinim me ndonjë burim tjetër të energjisë elektrike (p.sh. me dizel gjenerator) ose me bateri të akumulatorëve. Pastaj mund të instalohen me një numër të konsiderueshëm si park i centraleve me erë të lidhura elektrikishtë në mes veti, dhe nëpërmjet transformatorit të lidhur në rrjetin elektrik. Në figurën më poshtë jan treguar
thumb|center|
Parqet e centraleve me erë në det të hapur
Parqet e centraleve me erë në tokë.
Përparësitë
Përparësitë e centraleve me erë janë:
Të metat
Referimet:
Panorama Sport (gazetë)
"Panorama Sport" është botim i "Panorama Group". Aktualisht është gazeta sportive më e madhe në vend. Është themeluar më 21 mars të vitit 2004 dhe ka mundur që jo vetëm të fitojë terren ne shtypin e përditshëm sportiv, por tanimë konsiderohet si gazeta më e shitur dhe më cilësore në vend. Në Shqipëri vlerësohet si një nga mediat sportive opozitare. "Panorama Sport" ka një tirazh mesatar prej 15 mijë kopjesh. Kryeredaktor i saj është Jetmir Halilaj, ndërsa zv.kryeredaktorë Jorgis Memo dhe Jeton Stamolla. Kjo gazetë ka arritur të fitojë ndjeshëm lexuesin sportiv, falë pasqyrimit real të çdo lajmi dhe problematike. Është e vetmja gazetë sportive që ka rubrika si "Dossier", apo që i kushton më shumë hapësirë lajmit të sportit shqiptar dhe atij të huaj. Ndërkaq, portali www.panoramasport.al  është më i klikuari i faqeve sportive në Shqipëri dhe ndër më të ndjekurit në rang kombëtar me afro 650 mijë klikime në ditë. Kjo për shkak të shpejtësisë, saktësisë dhe paanshmërisë.
Haraxh
Haraxhi (arabisht: خراج Kharadj, në shqip edhe haraçi) është sipas të drejtës islame taksa e tokës së punuar bujqësore. Haraçi nuk ka bazë as në kuran as në hadith ose sunna por është më tepër e krijuar si ixhma, konsens (pëlqim) nga ana e teologëve islamë dhe nga urf-i, tradita islame.
Por konvertimi (ndërrimi i fesë) në masë i të krishterëve dhe zoroastristëve në fenë islame bëri që të shterojë burimi i të ardhurave nga taksat për perandorinë arabe. Gjendja u ashpërsua edhe më tepër, kur një ekspeditë në shkallë të gjerë por e pasuksesshme kundra Perandorisë Bizantine e organizuar nga kalifi omajjad Sulaiman më 717 e çoi gjendjen financiare të omajjadëve në prag të greminës. Pak para ardhjes së Sulaiman-it në pushtet, Al-Hadxhaxh-i, guvernatori i provincës së Irakut, ishte përpjekur të rrisë të ardhurat duke kërkuar nga myslimanët pagimin e taksës së plotë mirëpo kjo masë hasi në kundërshtim dhe pakënaqësi. Për të zgjidhur këto probleme, pasardhësi në detyrë i Sulaiman-it, Umar-i II, arriti kompromisin, sipas së cilit, duke filluar prej vitit 719, toka për të cilën ishte paguar më parë haraç, nuk lejohej t'u jepej myslimanëve, të cilët mund ta jepnin atë me qira por në rast se ata e jepnin, atëherë ishin të detyruar të paguanin haraç për të. Me kalimin e kohës, rezultati i kësaj reforme ishte që taksa e haraçit vilej për shumicën e tokave pa marrë parasysh fenë e atij që e punonte. Reformat e Umar-it II u përfunduan nën pushtetin e abbasidëve dhe do të bëheshin më vonë model për sistemin tatimor të shtetit islam. Që prej kësaj kohe haraçi është përdorur edhe si term i përgjithshëm për të përshkruar çdo lloj takse: kështu psh. vepra klasike e juristit të shekullit të 9-të Abu Jusuf-it mbi tatimet quhej Kitab al-haraxh, në shqip: Libri i tatimeve.
Orientologu rus i shekullit të 20-të, A. J. Jakubovski, krahason sistemin e taksave të tokës të sasanidëve persianë me atë të kohës së kalifateve islamë: "Duke krahasuar burimet historike para-islame me ato të periudhës islame del se pushtuesit arabë i rritën taksat e tokës pa përjashtim. Si pasojë, taksat u rritën për një akër are gruri në 4 dirham-ë dhe për një akër are elbi në 2 dirham-ë, ndërsa gjatë sundimit të Khosroes-it I ishte e zakonshme vetëm një dirham për një akër are gruri ose elbi. Nga fundi i periudhës së kalifatit omajjad, persianëve të mposhtur dhe të nënshtruar u duhej t'i pagonin Perandorisë Islame si haraç nga një të katërtën deri në një të tretën e prodhimeve të tyre bujqësore."
Behar Selimi
Behar Selimi është i lindur më 20 prill 1968 në Skënderaj. Ka që për 11 vite me radhë pjesëtar i Policisë së Kosovës në funksione të ndryshme drejtuese. Duke filluar nga funksioni i komandantit te njësive të specializuara për sigurimin e objekteve dhe personaliteteve të veçanta e deri te funksioni i drejtorit te përgjithshëm të Policisë së Kosovës.
Plot tri vite ka drejtuar edhe Policinë Kufitare sikundër edhe bordin për menaxhim te integruar të kufijve te vendit tonë.Ka qenë edhe anëtarë i Komisionit Shtetëror për demarkacion të kufirit shtetëror me Republikën e Maqedonisë.Që nga fillimi e deri në fund të karrierës policore ka qenë në krye te projekteve për zhvillimin dhe administrimin e proceseve të pavarësimit të Policisë së Kosovës. Në karrierën e tij profesionale i ka arritur të gjitha thirrjet më të larta duke përfshirë edhe atë të gjeneralit. Është i specializuar në fushën e marrëdhënieve ndërkombëtare dhe të sigurisë në kolegjet me te avancuara për marrëdhënie ndërkombëtare dhe siguri amerikano-gjermane (GEORGE MarshALL CENTER).Ka mbaruar shkollën e NATO-s për oficer stafi të shtabit të NATO-s në Gjermani.Gjithashtu është i specializuar në menaxhim dhe lidership me organet e administratës shtetërore, në Florida të SHBA-ve dhe është i licencuar nga Departamenti i Drejtësisë së SHBA-ve për trajnimin e zbatuesve të ligjit.
Behari ka magjistëruar në shkenca juridike administrative mbi bazën e temës "Politikat e Sigurisë Kombëtare në Republikën e Kosovës",kurs në 2018 ka doktoruar më temën  Roli i kreut të shtetit në çështjet e sigurisë-studim krahasues .
Pas përfundimit të karrierës policore,Behari arriti të bëhet deputet i Ligjelaturës së IV të Parlamentit të Kosovës (2011-2014) dhe më vonë (2017) Z/ministër i Punëve të Brendshme i Republikës së Kosovës.
Ka botuar disa punime shkencore me temat :  Roli i presidentit në çështjet e sigurisë-rasti i SHBA-ve  ;  Strukturat ilegale serbe në Kosovë.Pse ato janë ilegale dhe jo paralele  ;  Kosova Republikë atipike parlamentare .
"Kontratat kolektive të punës" dhe "Përgjegjësia Politike e Administratës". Aktualisht është Profesor i lëndëve : "Teoria e Shtetit dhe e së Drejtës" si dhe "E Drejta Kushtetuese  në  UBT- Universiteti për Biznes dhe Teknologji"
Ka qenë pjesëtar aktivë i lëvizjes për Çlirimin e Kosovës që nga viti 1988 në role dhe funksione të ndryshme. Është i martuar dhe baba i dy fëmijëve. Behar Selimi
Bashkim Jashari
Bashkim Jashari (i lindur më 15 Nëntor 1977) në fshatin Prekaz i Poshtëm të Komunës së Skënderajit, është një Gjeneral Shqiptar i Kosovës me tre yje, i cili shërben si Komandant i Përgjithshëm i Forcës së Sigurisë së Kosovës (FSK) që nga data 30 Nëntor 2021. Ai gjithashtu është edhe këshilltari kryesor ushtarak i Presidentit, Kryeministrit dhe Këshillit të Sigurisë së Kosovës.
Jeta e hershme
Bashkim Jashari lindi më 15 Nëntor 1977 në fshatin Prekaz i Poshtëm të Komunës së Skënderajit. Gjeneral JASHARI ishte gjithmonë krah heronjve kombëtarë Hamëz e Adem JASHARI, dhe shumë luftëtarëve të tjerë, të cilët qëllim kishin çlirimin e popullit të Kosovës nga dhuna dhe terrori që po i bëhej nga pushteti serb. Gjeneral JASHARI është njëri nga dy të mbijetuarit e familjes së Jashari. Bashkim Jashari luftoi deri në fund duke thyer rrethimin treditorë që i ishte bërë familjes JASHARI nga forcat policore – ushtarake dhe paramilitare serbe. Pas qëndresës heroike të familjes JASHARI, e cila u bë simbol i lirisë dhe pavarësisë së Kosovës, në Kosovë shpërtheu luftë e ashpër, por gjeneral JASHARI nuk u zmbraps asnjëherë, ai vazhdoi rrugëtimin e familjes së tij, duke inspiruar shumë djem dhe vajza që t’iu bashkohen Ushtrisë Çlirimtare të Kosovës në luftën për liri. Gjatë kohës kur ishte pjesëmarrës aktiv dhe i pandashëm i UÇK-së, shërbeu si Zëvendëskomandant i Zonës së Parë Operative, Zones së Drenicës.
Karriera Ushtarake
Gjeneral JASHARI vazhdoi karrierën e tij ushtarake duke shërbyer në Trupat Mbrojtëse të Kosovës (TMK), që ishte organizatë pasardhëse e Ushtrisë Çlirimtare të Kosovës. Fillimisht, në vitin 1999 u emërua Zëvendëskomandant i Zonës së Parë Mbrojtëse, ndërsa në qershor të vitit 2001 emërohet Komandant i kësaj zone. Reputacioni si ushtarak i dalluar dhe shumë i respektuar për kontributin e dhënë gjatë luftës ishte një faktor kyç, dhe shumë i rëndësishëm që e ndihmojë të punojë dhe të jetë i përkushtuar drejt krijimit të një ushtrie moderne dhe profesionale.
Me themelimin e Forcës së Sigurisë së Kosovës (FSK) në vitin 2009, Gjeneral JASHARI u bë pjesë e Ministrisë së Forcës së Sigurisë së Kosovës duke u emëruar Inspektor Gjeneral i FSK-së. Ai kishte një rol tejet të rëndësishëm gjatë procesit të tranzicionit të FSK-së, ku siguronte që stafi i Ministrisë dhe FSK-së i zhvillonte këto procese në përpikëri dhe gjithmonë në përputhje me ligjet dhe rregulloret në fuqi.
Gjeneral JASHARI në mars të vitit 2018 gradohet Gjeneralmajor, dhe pas transformimit të Ministrisë u riemërua Inspektor Gjeneral. Në nëntor të vitit 2021, Gjeneral JASHARI emërohet Komandant i Forcës së Sigurisë së Kosovës.
Studimet ushtarake të Komandës dhe Shtabit të Përgjithshëm dhe Studimet e Sigurisë dhe Mbrojtjes i kreu në Akademinë e Mbrojtjes “Spiro Moisiu” në Shqipëri. Gjatë studimeve ushtarake ai publikoi punimin shkencor me temën “Formimi i UCK-së, krijimi i shtetit si rezultat i luftës”. Ndërsa studimet civile i kreu në Fakultetin Juridik në Universitetin e Prishtinës.
Jeta Personale
Gjeneral Bashkim Jashari është i martuar, baba i katër fëmijëve, një vajzë dhe tre djem.
Aktivitete të tjera
Noti, futbolli dhe ecje në natyrë (hiking), janë disa nga aktivitetet e tij të preferuara.
Gjuhët e huaja
Anglisht (nivel elementar).
Ihsani
parapamje|350x350px|Tri dimensionet e [[Islamit (Islami përfshnë Imanin që përfshin Ihsanin.)]] Ihsan (إحسان ʾIḥsān, romanizuar: ehsan), është një term arab që do të thotë "zbukurim", "përsosmëri" ose "përsosmëri" (arabisht: husn, që do të thotë: bukurí). Është çështje e marrjes së imanit dhe shfaqja e tij përmes bëmave dhe veprave, një ndjenjë e përgjegjësisë shoqërore të mbartur nga bindjet fetare. Në Islam, ihsani është përgjegjësia myslimane për të marrë përsosmërinë, ose përsosmërinë, në adhurim, e tillë që myslimanët përpiqen ta adhurojnë Zotin sikur ta shohin Atë, dhe megjithëse nuk mund ta shohin atë, ata pa dyshim besojnë se Ai vazhdimisht i mbikëqyr ata. Ky përkufizim vjen nga Hadithi i Xhibrilit në të cilin Muhamedi thotë, "[Ihsan është] të adhuroni Zotin sikur ta shihni, dhe nëse nuk mund ta shihni, atëherë me të vërtetë Ai ju sheh juve" (el-Buhari dhe el-Muslim). Sipas hadithit të Muhamedit "Zoti e ka shkruar Ihsan për gjithçka".
Ihsan, që do të thotë "të bësh gjëra të bukura", është një nga tre dimensionet e fesë islame (ar. ad-din): islam, iman dhe ihsan. Për dallim nga theksimet e islamit (çfarë duhet bërë) dhe imanit (pse duhet bërë), koncepti i ihsanit lidhet kryesisht me qëllimin. Ai që “bën atë që është e bukur” quhet muhsin. Në përgjithësi mendohet se një person mund të arrijë ihsanin e vërtetë vetëm me ndihmën dhe udhëzimin e Zotit, i cili qeveris të gjitha gjërat. Ndërsa tradicionalisht juristët islamë janë përqendruar në Islam dhe teologët në iman, sufijtë e kanë përqendruar vëmendjen e tyre në Ihsan.
Disa dijetarë islamikë e shpjegojnë ihsanin si dimensionin e brendshëm të Islamit, ndërsa sheriati shpesh përshkruhet si dimensioni i jashtëm :"Nga diskutimi i mëparshëm duhet të jetë e qartë se jo çdo musliman është një burrë apo grua besimtare ( mu'min ), por çdo besimtar është musliman . Për më tepër, një musliman që beson në të gjitha parimet e Islamit mund të mos jetë domosdoshmërisht një person i drejtë, një bërës i së mirës ( muhsin ), por një person me të vërtetë i mirë dhe i drejtë është edhe musliman edhe një person i vërtetë besimtar."Ihsani "përben formën më të lartë të adhurimit" (ibadet). Është përsosmëri në punë dhe në ndërveprime shoqërore. Për shembull, ihsani përfshin sinqeritetin gjatë lutjeve muslimane dhe të qenit mirënjohës ndaj prindërve, familjes dhe Zotit.
Clos du Doubs
Clos du Doubs është një komunë në kantonin Jura të Zvicrës.
Bredhi i bardhë
Shiko Lista
(Abies alba), i njohur edhe si : bredh, brec, breth (Mokër, Korçë), mbrek (Shpat), brethëk (Krujë), çam (Tiranë) është bimë e familjes Pinaceae
Bredhi i bardhë ( Abies alba ) është një dru hijedashës i cili mund të arrijë një lartësi prej 40-50 m dhe nje diametër në trung deri në 1.5 m, ndërsa halat (gjethet) e tij janë përherë blertë me gjatësi 1.5 der 3 cm dhe gjerësi 2 mm. Bredhi i bardhë shpesh përzihet edhe me Ahun në Pyje për të krijuar pyje të përziera.
Kuzhina osmane
parapamje|Kënaqësi e kafesë në Harem Kuzhina osmane është kuzhina e Perandorisë Osmane dhe vazhdimi i saj në kuzhinat e Turqisë, Ballkanit, Kaukazit, Lindjes së Mesme dhe Afrikës Veriore
Sot, kuzhina turke është vazhdimësi e kuzhinës osmane.
Referime
Regjistrat e kuzhinës së pallatit osman (matbah-i amire defterleri) janë burime të rëndësishme parësore për studimet e kuzhinës së hershme moderne osmane që përmbajnë informacion mbi përbërësit dhe emrat e pjatave ushqimore të gatuara nga kuzhinat e pallatit.
Shumë libra gatimi u botuan duke filluar në shekullin e 19-të duke pasqyruar shkrirjet kulturore që karakterizonin kuzhinën e pasur të elitave të Stambollit në periudhën e vonë osmane, pasi përbërës të rinj si domatet u bënë gjerësisht të disponueshëm. Ka pak koleksione të recetave ekzistuese para kësaj epoke.
Libri më i hershëm i gatimit osman i atribuohet zgjerimit të shekullit të 15-të të Muhamed Shirvanit të librit të mëparshëm arab Kitab al-Tabikh nga Muhammed bin Hasan el-Bagdadi.
Historia
parapamje|upright|Gra turke duke gatuar bukë, 1790
Ndikime
Kuzhina osmane përfaqëson sintezën e traditave të kuzhinës të Azisë Qendrore, persiane, ballkanike, arabe dhe bizantine, të pasuruara nga futja e erëzave dhe përbërësve të rinj gjatë shkëmbimit kolumbian. Maxime Rodinson ka argumentuar se historianët e ushqimit "duhet të tregojnë se [ushqimet] nuk kanë një origjinë të përbashkët, paralele në gatimet greko-romake përpara se të sjellim ndonjë ndikim oriental", sepse, sipas Rodinsonit, Evropa Latine, Islami dhe Perandoria Bizantine të gjitha evoluar nga "qytetërimi i antikitetit". Ky lloj "shkëmbimi dhe pasurimi i ndërsjellë" është një tipar tipik i historisë së kuzhinës.
Rrugët e ushqimit të epokës selxhuke të fiseve turkike u ndikuan nga kulturat që ata kishin hasur gjatë migrimit të tyre nga Malet e Altait në Anadoll, duke përfshirë kuzhinën persiane. Ayran shpesh konsiderohet të jetë pjesë e trashëgimisë aziatike qendrore të fiseve turkike. Pjatat e pilafit ekzistojnë si në kuzhinën e Azisë Qendrore ashtu edhe në atë persiane duke e bërë të vështirë gjurmimin e rrugës së përhapjes në pikën e saj fillestare.
Përbërësit e rinj
Tregtia osmane futi përbërës të rinj në kuzhinat rajonale të perandorisë, duke kontribuar në zhvillimin e karakterit unik të mënyrave ushqimore osmane. Kuzhina levantine u pasurua nga përbërësit e rinj nga Azia dhe Amerika. Fernand Braudel ia atribuon osmanëve me futjen e orizit, susamit dhe misrit në rajon.
Gjithashtu nga Amerika ishin patatet, fasulet, specat, domatet, kungulli, misri dhe kungull i njomë.
Përhapja
Kuzhina e oborrit u përhap nëpër krahina nga zyrtarët osmanë.
Ndikimi i kuzhinës osmane në Evropë duke filluar nga fillimi i shekullit të 16-të shihet në pjata si sharbat, të cilat u përhapën së pari në Itali pasi Franceso I de'Medici kërkoi një recetë për "shërbetin turk" në vitin 1577. Puding orizi, i përshkruar në burimet bashkëkohore si "Orizi i stilit turk", u shërbye në dasmën e Ercole I d'Este, Duka i Ferrarës në vitin 1529. Ngjashëm me nougat e ëmbëlsirave të stilit perëndimor, koz halva gjendet në kuzhinat e Evropës Qendrore, ku quhet Törökméz ('mjaltë turke') në hungarisht dhe Türkischer Honig në Austri dhe Gjermaninë jugore.
Trashëgimia
Ndikimi i kuzhinës osmane i mbijetoi shpërbërjes së Perandorisë Osmane në Mesopotami, Levant, Ballkan, Anadoll dhe Greqi. Kuzhina hungareze, shqiptare, greke, rumune, serbe, bullgare dhe boshnjake ndajnë të gjitha trashëgiminë e kulturës së kuzhinës osmane. Fragner vëren se këto kuzhina, në format moderne, "ofrojnë prova të pabesë rrethanore të këtij fakti" të historisë së tyre të përbashkët kulturore dhe se origjina e trashëgimisë së saj është e pamundur të përcaktohet:
Është një çështje e thjeshtë spekulimi nëse origjina e kësaj trashëgimie të kuzhinës perandorake duhet të gjurmohet në antikitetin grek, trashëgiminë bizantine, apo kombet turke dhe arabe, duke mos harruar traditat fenikase; Në ditët e sotme mund të gjeni mbështetje për ndonjë nga këto pretendime në vende të ndryshme të Ballkanit dhe Lindjes së Afërt.
Rënia e Perandorisë Osmane shkaktoi krijimin e shteteve-kombe moderne në Ballkan dhe Lindjen e Mesme. Ideologjitë nacionaliste u bënë mjetet për të krijuar identitete të integruara, të përbashkëta duke fshirë trashëgiminë dhe identitetin e përbashkët osman të këtyre shumë kombeve. Shtetet e sapothemeluara i bazuan identitetet e tyre kombëtare në të kaluarën e lashtë (faronike, mesopotamike, fenikase, greke). Kjo e ka bërë trashëgiminë e përbashkët të kuzhinës së këtyre kombeve një pikë të ndezur pasi axhendat konkurruese nacionaliste kanë luftuar për pretendimet për pjatat më prestigjioze si bakllavaja. Fragner vëren se kuzhinat e reja kombëtare përfaqësojnë gjithashtu "një pjesë të mirë të traditave të kuzhinës lokale ose rajonale".
Teoria e probabilitetit
Teoria e probabilitetit është degë e matematikës e cila studion fenomenet e rastësishme. Koncepte themelore të teorisë së probabilitetit janë ndryshorja e rastësishme, proçeset stohastike dhe ngjarjet e rastësishme: Për shembull hedhja e një kubi për lojë të numëruar me pika në secilën nga gjashtë faqet e tij është një ngjarje e rastësishme. Nëse hedhja e kubit përsëritet një numër të madh herësh do të shohim se këto ngjarje do të plotësojnë një rregullshmëri të caktuar statistikore të cilat mund të studiohen dhe të parashikohen. Teorema të rëndësishme në teorinë e probabilitetit janë "Ligji i numrave të mëdhenj"" dhe "Teorema qëndrore kufitare".
Teoria e probabilitetit është bazë matematikore e statistikës, ajo ka zbatim të madh në analizën kuantitative të bashkësive të cilat përmbajnë një numër të madh të dhënash, metodat e saj kanë mundësuar zbulimin e fenomeneve fizike në nivelin e atomit që i përshkruan mekanika kuantike.Te probabiliteti gjasat jan e pamundur(0),me pak e mundur(0.4), me shumë e mundur(0.7),e mundur (1). Ose me përqindje 0%,40%,70%,100%
Historia
Njohurite e para per probabilitetin dhe statistiken matematike fillojne ne shek e XVII. Kontribut te shquar ne kete drejtim kane dhene matematikanet franceze B.Paskal (1623-1622) ; P.Ferma (1601-1665), si dhe hollandezi  Ch.Hygens (1629-1695). Fillimisht ato ishin te lidhura me mundesine e fitimit ne lojerat e fatit. Me pas nje problem I rendesishem qe ai I parashikimit te kthimit te anijeve ne portin nga ishin nisur. Sulmet e pirateve ndaj anijeve si dhe koha e keqe, benin qe shume anije te mos perfundinin dot ne vendin e mberritjes .Kjo detyronte pronaret e tyre qe per transportin e nje malli te caktuar nga njevend ne nje vend tjeter te planifikonin me shume anije se sa u duheshin.
Ne gjysmen e pare te shek.XVIII, kontribut te shquar ne zhvillimin e metejshem te teorise se probalitetit dhe zviceriani J.Bernuli (1654-1705).
Ne gjysmen e dyte te shek XVIII dhe gjysmen e pare te shek XIX pati je stepje ne vend e teorise se probabilitetit per tu gjalleruar se tepermi ne gjysmen  e dyte te shekullit XIX.
Studimi I njekohshem I probabilitetit  e me statistike  matematike, ilustrohet me faktin se probabiliteti klasik lidhet teper ngushte me probabilitetin statistikor. Madje varesia e dyfishte e probabilitet – statistike, si dhe perpjekjet per ti shprehur ato me anen e njera – tjetres  , kane sherbyer si nje drejtim   themelor I teorise  se probabiliteteve deri ne shek.XIX .(Permendim  ligjin e numrave te medhenj te J.Bernulit  si dhe teoremat perkatese te A.Muavrit (1667-1754) dhe P.Simon Laplasit (1749-1827).
Roli I teorise se probabilitetit dhe statistikes matematike ne mjaft fusha te dijve, eshte rritur se tepermi ne kohen tone , sidomos me te ashtuquajturen “teori e informacionit”.
Teoria e probabilitetit i ka rrënjët në analizën e lojrave të fatit përpjekjet e para në këtë drejtim i kanë bërë Gerolamo Cardano në shekullin XVI pastaj Pierre de Fermat dhe Blaise Pascal në shekullin XVII.
Në fillimet e saj teoria e gjasës kryesisht kishte karakter diskret dhe kombinatorik. Teoria moderne e gjasës u themelua nga matematikani i shquar rus Andrey Nikolaevich Kolmogorov. Kolmogorovi e vendosi në baza të forta teorinë e probabilitetit sepse ai formuloi një sistem aksiomash në vitin 1933.
Përkufizimi klasik
Probabiliteti i një ngjarjeje të rastësishme është herësi i numrit të ngjarjeve të favorshme dhe numrit të përgjithshëm të paraqitjeve të asaj ngjarje me supozim se të gjitha ngjarjet e mundshme kanë gjasë të njëjtë të paraqitjes në fushën elementare të ngjarjeve.
Për shembull ngjarja "Paraqitja e një numri çift pikash gjatë hedhjes së kubit", probabiliteti i kësaj ngjarje është dhënë me, sepse vetëm tre nga gjashtë faqet e kubit kanë numër çift pikash.
Le të jetë dhënë bashkësia të cilën e quajmë Fushë elementare e ngjarjeve, e cila i përmban të gjitha ngjarjet e mundshëm gjatë realizimit të një eksperimenti, këtë bashkësi e shënojmë me. Supozojmë se çdo element nga, ka një ,,probabilitet,, të caktuar të paraqitjes f(x)\, dhe i plotëson vetitë :
funksioni i probabilitetit f(x) është një numër real i cili ndodhet ndërmjet 0 dhe 1 për vlera të x nga Ω, dhe shuma e të gjitha f(x) për të gjitha x nga Ω është e barabartë me 1. Ngjarje e rastësishme quhet çdo nën bashkësi E\, nga \Omega\,.
Probabiliteti i ngjarjes E\, është numri
Probabiliteti i ngjarjes së sigurte është 1, dhe probabiliteti i ngjarjes se pamundshme është 0.
Vërejtje
Peluang (matematika)
Siguria e kyqjes ne Skype
Siguria e kyqjes ne Skype
Analizimi i sigurisë së Skype-it është i komplikuar me faktorë të ndryshëm. Së pari: siguria e përgjithshme e bashkë-bisedimit në skype varet nga shumë faktorë, përfshirë sigurinë e kompjuterit në të cilin Skype është dukë vepruar dhe në rrjetin në të cilin biseda në Skype përcjellet. Së dyti:  sepse protokolimi i Skype-it është po ashtu pronar dhe sekret, burimi i vetëm për informim është deklarata nga kompania për sigurin e tyre dhe qka mund të gjindet nga inxhinieria softuerike. Së treti:  sepse Skype është kryesisht system pikë-për-pikë(peer-to-peer), siguria e përgjithëshme mund të veproj nga tre pjesët që janë në rrjetë. Së fundi:  sepse programi Skype mund të freskohet vetëvetiu sa herë që starton, siguria përmes sistemit të përgjithshëm mund të ndërrojë pa ndonjë vërejtje apo edhe ndonjë ndryshim në paraqitje. Për oragnizatën e shoqërisë civile mbështetet në Skype për komunikimin me zë, vetitë përcjëllëse të sigurisë janë qelësa të rëndësishëm :                    Fshehtësia, mirëfilltësia, arritëshmëria, mbijetesa, elasticiteti, integriteti i bashkëbisedimit, integriteti i sistemit.
Fshehtësia (privacy)
Qka nëse Skype përnjëmend përdorë shifra?
Vërtetësia
Secili përdorues i Skype-it ka një emër përdorues dhe fjalë kalimi. Seclili emër përdorues përmban një e-mail adres të regjistruar. Në vend se të kyqen në sistem të Skyps-it, përdoruesi duhet të paraqes emrin dhe fjalë kalimin. Nëse passwordi (fjalëkalimi) është humbur Skype do ta ndërroj passwordin e përdoruesit dhe do t’ia dërgoj passwordin e ri në e-mail adresën e përdoruesit. Kjo qasje quhet “E-maili bazuar identifikimin dhe vërtetsinë”. Klienti i Skype-s gjithashtu ka mundësin për të “kujtuar” një emër përdorues dhe password dhe të kyqet automatikisht. Një komplikim më tepër me Skype është rrjeti Skype. Po ashtu duket që rrjeti është përdorurë nga Skype për të shfaqur emrin/password-in vërifikues, por nuk është e qartë se si kjo kryhet. P.sh. zotruesit e rrjetit Skype mund të mbështetin një shifrim të kombinuar emër/password. Përndryshe, rrjeti Skype mund të mos përfshihet aspak, dhe komunikimet ndërmjet klientëve të ndryshëm të Skype-it mund të shërbejnë një qëllim tjetër. Sidoqoftë rrjeti  është përfshirë, sulme të shumta janë të mundura. Është e mundur për malicious (keqdashës) klient të Skype-it për të mësuar emrin përdoruesit/kombinimet e regjistrauara të përdoruesve të Skype-it. Në qoftëse një përdorues i Skype-it hyn në rrjetin e Skype-it përmes nyjeve të keqdashësve për të falsifikuar një vërtetësim valid, lejuar klientin për t’u  kyqur në lidhjen e Skype-it me emër përdorues, edhe pse passwordi i atij emri është i panjohur. Sepse Skype është një sistem kominikues me zë, përdoruesit e tij mund të identifikojn një përson me të cilin janë duke komunikuar përmës zërit. Zërimi është një biometrikë. Kjo shtres mungon, megjithë atë nëse Skype është përdorur vetëm për mesazhe dhe dokumente këmbimi. Duke marr parasysh rrethanat, do të shfaqet që sistemi i vërtetësimit në emrat tjerë dhe password është sikurse  AOL ose Hotmail. Shumica e njerëzve kanë kontroll në llogaritë e tyre, por nganjëherë një i padëshiruar mund të mësoj shenjën e passwordit duke hamendur, përmes inxhinierisë sociale, përmes qelësit të përdorusit ose duke interpretuar e-mailat e përdorur për mbulimin e passwordit. Po ashtu, administratorët e kompjuterëve mund të rrjëdhin passwordin, rregullojnë passwordët, dhe po ashtu autorizojnë sulmuesit të imitojnë përdoruësit. Pasi që atje është një shansë e mirë që përsoni në një fund tjetër të emrit përdorues të Skype-it është në fakt personi që ka përdorur atë emër, nuk ka dëshmi për këtë fakt.
Arritshmëria ( Availability)
Një nga triumfet më të mira të shekullit të 20-të, inxhinieria kishte qenë arritshmëria befasuese e ndërrimit të rrjetit publik të telefonisë. Edhe pse dizajni origjinal nga interneti ishte për të lejuar rrjetin të mbijetoj humbjet nga faqet (links) kritike, arritshmëria tash kohët e fundit ka ardhur si një qëllim nga interneti për prodhimin dhe furnizimin e paisjeve. Shërbimi i internetit në përgjithësi është shumë i ulët në shërbimet telefonike. Secila telefoni interneti do të ofroj arritëshmëri të ulët tek PSTN (Public Switched Telephone Network). Disa blerës kanë përshkruar se arritshmëria PSTN duket se është duke rënë për shkakë të çrregullimit dhe se arritshmëria e një sistemi të vetëm është më pak e rëndësishme duke dhënë përhapjen e shumëfishtë të rrjetit për telefoninë mobile. Prej se klientët e Skype-it varen nga verifikimi i emrit/paswordit, mund të jetë arsyeja se i tërë rrjeti Skype do të ndaloj së funksionuari nëse vërtetimi i Skype-it dështon apo është i pa arritshëm. Egzistimi i sistemit VoIP nuk e ka këtë problem edhe pse sistemet që mbështeten në shërbimin me një hyrje (gateway) të vetme do ti përvojë dështimet globale po që se hyrja (gateway) dështon. P.sh të gjithë blerësit e Vonage do ti humbin shërbimet telefonike nëse hyrja Vonage dështon.
Mbijetueshmëria ( Survivability)
Është thënë shpeshë se interneti është dizajnuar të durojë një bombë atomike. E vërteta është se paketi ndërroj rrjetin që ishte dizajnuar për të bërë të mundur komunikimin midis nyjeve në rrjetë për të vazhduar edhe po që se lidhjet direkte mes këtyre dy nyjeve janë shkatërruar. Mundësia e sistemit për të vazhduar operimin pasi që ka degraduar është i njohur si mbijetueshmëri. Dizajnimi i internetit lejon furnizuesit (provider-et) e internetit të zgjedhin se sa mbijetues dëshirojnë ata ta bëjnë rrjetin. Nëse një organizatë lidhë serverat e   e-mailit në internet me një DSL ( Digital Subscriber Line – Lidhje Digjitale Abonimi ) lidhje të vetme dhe ajo DSL linjë të dështoj, shërbimi i e-mailit nuk do të mbijetoj. Në anën tjetër nëse një organizatë merrë dy DSL linja, shërbimi i e-mailit mund të i mbijetoj me çdo kusht ndërprerjeve të linjës DSL. Sistemet tek mbijetesa janë në përgjithësi më të shtrenjta se sistemet me një pikë të vetme te dështimit. Çfarë ka më tepër, sistemet që janë të mbijetueshme rrallësishtë furnizojnë mirë ditë-për-ditë se sa sistemet që nuk janë të mbijetueshme. Si rezultat, shumica e përdoruesve të internetit dhe shumë furnizime të shërbimit me internet nuk i kanë paraqitur sistemet që mund të përballojnë dështimet arbitrare nga një apo më shume komponent. Nuk është e njohur nëse vërtetësimi i serverit të Skype-it mund të i mbijetoj sulmet dhe pengesat e rrjetit.
Elasticiteti (Resilience)
Ndërrimet e paketeve të rrjetit janë jashtëzakonishtë elastike. Në shumë raste lidhjet në internet mund të ristartohen më shpejtë se rrjeti telefonik tradicional përmes përdorimit të produkteve te rrjetit Wireless. Një beneficion shtesë i Skype-it dhe bazës së sistemit VoIP është se ky sistem është dizjnuar për përdorues mobil. Ky sistem është jashtëzakonisht tolerant për përdoruesin sepse mund ta ndërroj ditë-për-ditë IP adresen. Si rezultat Skype dhe baza e sistemit VoIP janë në përgjithësi shumë elastike në prishjet e rrjetit lokal. Nëse lidhja e rrjetit në ndërtesë dështon, atëherë marrim kompjuterin ose telefonin VoIP në lokacionin tjetër dhe e kyqim, aq gjatë sa kompjuteri mund të regjistrohet në rrjetin Skype ne do të mund të pranojm thirrje në lokacionin e ri. Në anën tjetër klienti i Skype-it pothuajse nuk mund të operoj nëse rrjeti i Skype-it është i pamundur. Kjo mund të ndodhë si rezultat i prishjes së rrjetit, shpeshëherë nga sulmet e hackerëve apo edhe vetë dështimit të rrjetit.
Integriteti i bashkëbisedimit ( Integrity conversation )
Integriteti i bashkëbisedës është tërësisht i panjohur. Është e mundur për të mbajtur fjalim përmes sistemit Skype. Skype nuk garanton që mesazhet e shpejta ( Instant Messages) apo dokumentet do të dërgohen ashtu siç janë transmetuar. Në praktikë si do që të jetë Skype po bënë punë të mirë në transmetimin e zërit, mesazheve dhe dërgimit të dokumenteve pa u korruptuar. Një përjashtim në këtë rregullore duket kur Skype është në përdorim përmes të rrjetit Wireless që në këtë rast kualiteti i zërit është jashtëzakonisht i mirë.
Integriteti i sistemit ( system integrity )
Rekomandim
Në përgjithësi paraqitja e Skype-it është e rëndësishme dhe shumë më e sigurtë se lidhja telefonike tradicionale analoge apo komunikimi me zë ISDN (Integrated Services Digital Network ), por më pak e sigurtë se sistemi VoIP që zhvillohet në rrjetin e vërtetë privat  (VPNs). Kur përdoret Skype duhet përcjellur disa rekomandime :
1)	Kontrolloni nëse kompjuteri që përdoret për komunikim Skype a është i prekur nga spiunët (Spyware), Adwaret, krimba (worms), apo edhe virusa të ndryshëm. 2)	Të gjithë kompjuterët që përdorin  sistemin operativ Windows duhet të plotësohet me rifreskim (update) të antivirusit  dhe programeve anti-spiun (anti-Spyware).
KRYEZIU, Pranvera
Instituti i studimeve për Çamërinë
Instituti i studimeve për Çamërinë (ISÇ) është një organ jo-fitimprurës.
Ai u themelua në maj të vitit 2004 në Tiranë nga një grup prej 17 intelektualësh të fushave nga më të ndryshme të shkencave politike, juridike, historike, sciologjike, të mardhënieve ndërkombëtare etj. ISÇ është regjistruar dhe funksionon në bazë të Statutit dhe rregullores së vetë, në harmoni me ligjet e shtetit shqiptar dhe të drejtës ndërkombëtare.
Derivatet karboksilike
parapamje|right|200px|Struktura e grupit karboksilik Derivatet karboksilike janë acide organike, kanë formulë të përgjithshme R-COOH dhe Ar-COOH.
Përbëhen prej dy grupeve funksionale : Karboksil - Derivatet karboksilike
Ndarja
Derivatet karboksilike ndahen në dy grupe kryesore.
Cornol
është një komunë në kantonin Jura të Zvicrës.
Spektrat Atomik
'''Spektri optik
ndërsa në shkallën e energjive kalohet me formulën:
Kantoni Villaines-la-Juhel
Kantoni Villaines-la-Juhel (frëngjisht: Canton de Villaines-la-Juhel) është një kanton në departamentin Mayenne, rajonin Pays de la Loire në Francë. Kryeqëndra e kantonit është Villaines-la-Juhel. Ka sipërfaqe 211.64km2 dhe popullsi 6885 banorë.
Përbërja aktuale
Kantoni Villaines-la-Juhel aktualisht përbëhet nga 10 komuna.
Mosmarrëveshja, mbi raportet e Shqipërisë me vetveten
Mosmarrëveshja, mbi raportet e Shqipërisë me vetveten Sprovë letrare me Autor Ismail Kadare. Shtëpia botuese "Onufri", viti i botimit 2010. Faqet e librit 208. ISBN 978-99956-87-33-5
Si veteran i gjymtuar pas prerjes, që u përmend në krye të kësaj sprove, ai himn do të avitej me drojë te sheshi i kombeve, përballë himnit të Europës, muzikës së Bethovenit dhe fjalëve të Schiler-it për vëllazërimin e popujve, me tagrin për t'i dhënë zërin dhe arsyet e Shqipërisë. Nëpërmjet tij, shqiptarët i kishin bërë një pyetje dhe një premtim Zotit, në të vërtetë ndërgjegjes së tyre, dhe kishin më shumë se një shekull që rrihnin të kapnin përgjigjen për të. Se Zoti vetë e kishte thënë me gojë... Se çfarë kishte thënë Zoti dhe si e kishin kuptuar ata, ky kishte qenë dhe ende mbetej thelbi i pazbërthyer i çështjes.
Flash mob
thumb|350px|Flash mob i realizuar në Rumani për të përkujtuar Michael Jeackson Flash mob në shqip d.m.th lëvizje e menjëhershme në një turmë njerzish, është një term i cili u bë i njohur në vitin 2003 në New York e më pas u bë i njohur në të gjithë botën.